O Lugo mantén o soño de acadar unha praza polo título galego infantil – Lider Fútbol\nInicio » Infantil » O Lugo mantén o soño de acadar unha praza polo título galego infantil\nO Lugo mantén o soño de acadar unha praza polo título galego infantil\n“Moi contento pola concentración e polo traballo que realizou o equipo ao longo dos oitenta minutos de xogo”\nCD LUGO 10 – ONCE CABALLEROS 0\nA falta de tres xornadas para que termine a primeira fase da Liga Galega infantil, o Lugo mantén opcións de meterse entre os catro primeiros clasificados, o que lle daría aos de Brais Prados a opción de disputar o título Galego entre os oito mellores equipos de Galicia.\nA loita será trepidante nas tres últimas citas, xa que ata seis equipos loitarán por dúas prazas ao estar xa clasificado o Deportivo e ter pé e medio o Calasanz. A partir de aí, San Tirso, Bertamiráns, Oroso, Lugo, Ural e Bergantiños, todos eles nunha marxe de cinco puntos, buscarán a súa praza entre os catro primeiros.\nPara chegar con estas opcións o Lugo volveu á senda da vitoria tras unha derrota e dous empates nas últimas tres xornadas. Fíxoo ante o Once Caballeros, nun partido no que a intensidade do Lugo fíxose valer ao longo dos oitenta minutos.\nAo descanso o marcador xa era de sete goles a cero, e na segunda ampliouse con tres goles máis para afinar o punto de mira e a posta a punto de cara ás tres próximas finais.


Union Comarcal Vigo - Federación de Galicia\nUnion Comarcal Vigo\nSe continúa a degradación dos salarios, haberá conflito laboral e social\nAs empresas seguen repercutindo a suba do IPC aos prezos dos seus produtos; cargan todo o peso da inflación na cidadanía, aproveitando a alza para elevar tamén a marxe de beneficio por unidade produtiva, o que provoca un forte efecto de segunda rolda tanto na inflación subxacente, 5,5 %, como na xeral, 10,2 %. Ler máis\nA empresa, que chegou a dar emprego a 2500 persoas hai menos de catro anos, conta actualmente con 1400 persoas traballadoras\nSeguimento case total da folga de Bosch Vigo para rexeitar o ERE\nEste luns secundaron a folga case todas as traballadoras e traballadores de Bosch Service Solutions, a segunda empresa máis grande de Vigo por volume de persoal. No principal servizo afectado, o seguimento foi do 99% durante a quenda da mañá. Ademais do paro, houbo tamén concentración diante das instalacións da compañía para rexeitar as condicións do novo ERE que presentou hai poucos días a dirección.\nBosch Service Solutions dedícase ao sector de centros de chamadas e presta servizos para clientes como Repsol, Orange, Iberdrola e a mencionada Vodafone, entre outras compañías. Desde o inicio da pandemia, Bosch encadeou varios ERTE e ERE, así como modificacións substanciais de condicións de traballo que afectaron principalmente aos servizos que se prestan para Vodafone.\nA mediados de xuño, a dirección da empresa convocou o comité para iniciar un período de negociación dun novo ERE pola perda do servizo de Vodafone HD, que se deslocaliza a outros países.\nCCOO rexeita o desmantelamento da empresa, tanto por parte de Bosch como pola deslocalización promovida por Vodafone, que provocaron que o cadro de persoal en Vigo pasara de 2500 persoas hai menos de catro anos a 1400 na actualidade.\nReunión coa directora xeral de Relacións Laborais da Xunta\nReunión da Secretaria Xeral de CCOO Servizos Galicia, Lucía Trenor e a delegada da sección sindical CCOO de Bosch Service Solutions en Vigo, Juana Taboada con Elena Mancha directora xeral de Relacións Laborais da Xunta e Marta Mariño Regueiro, xefa territorial da Xunta en Pontevedra no marco dos contactos que se están mantendo coa Xunta de Galicia onde se está abordando a problemática existente en sectores coma o Contact Center.\nCCOO denuncia a sobrecarga de traballo que padece o persoal de Quirón Prevención e esixe garantías para manter o poder adquisitivo dos salarios\nCCOO, UGT e CSIF convocaron para o día de hoxe, 23 de xuño, unha folga de dúas horas en todos os centros de traballo de Quirón Prevención. Houbo, así mesmo, concentracións diante da empresa. Con este paro parcial esixen o desbloqueo da negociación do convenio colectivo, que, ademais de mellorar as condicións laborais, regule o teletraballo. Ademais o sector bate récords de beneficios.\nCCOO esixe, tamén, que se tomen medidas ante a sobrecarga de traballo que padece o persoal e unha suba salarial que non poña en perigo o poder adquisitivo.\nRotundo éxito de la primera huelga de Quirón Prevención\nEscalada de tensión na mesa do convenio de centros de chamadas: CCOO chama á folga\nCelebrouse hoxe, 13 de xuño, a segunda xornada de folga de 24 horas tralo éxito da do pasado 13 de mario.Na última reunión da mesa negociadora do convenio, CCOO e UGT demandaron un xiro na negociación. Malia que a próxima reunión está fixada para o 28 de xuño, só se reunirán cando as empresas presenten unha proposta conforme as necesidades do persoal.\nA Federación de Servizos de CCOO de Galicia destaca o gran seguimento no comezo da folga de 24 horas convocada para este luns no sector de centros de chamadas (contact center), así como na manifestación principal, que tivo lugar en Vigo.\nA posición respecto ao necesario incremento salarial no sector que defende CCOO vai calando nas empresas xa que catro delas: Abai, Intrum, Concentrix, Lananden, Jazzplat, Oest e Telecyl xa están a aplicar ou van aplicar subidas salariais en 2022 que posteriormente se axustarán ao que se pacte no Convenio.\nDesde o sindicato celébrase a entrada en razón das devanditas empresas xa que é de xustiza unha revisión salarial para as persoas traballadoras do sector, que perciben unha media de ingresos brutos mensuais de 800€ que non se actualizan desde 2019, co IPC desde hai case dous anos desbocado.\nAdemais, hai outros problemas que debemos resolver neste Convenio:\nDébennos diñeiro desde marzo de 2020.Regulación e compensación do teletraballo\nXornadas parciais indesexadas que nos condenan non só a baixos salarios, senón a unhas cotizacións paupérrimas de cara ao noso futuro, por non falar das ampliacións temporais de xornada que nunca consolidan.\nAbuso da contratación de ETT, compañeiros e compañeiras a quen as empresas consideran "de segunda".\nOs continuos Es e ERTEs no sector, polo encabezonamiento da patronal en non querer incluír a subrogación como unha medida de estabilidade no emprego.\nHaberá mobilizacións en defensa do convenio do comercio de metal da provincia de Pontevedra\nA asemblea de traballadores e traballadoras que tivo lugar o domingo, 29 de maio, aprobou iniciar mobilizacións en defensa do convenio colectivo do comercio de metal da provincia de Pontevedra. Os sindicatos CCOO, UGT e CIG, recollendo o sentir maioritario do persoal, anunciarán proximamente o calendario reivindicativo.\nAs intervencións dos traballadores e traballadoras presentes na asemblea centráronse na crítica á conxelación dos salarios —non se actualizan desde o 2020— e na necesidade de amosarlle á patronal o rexeitamento a que non haxa avances nas negociacións.\nCCOO, UGT e CIG explicaron que a patronal se pecha en banda a incluír melloras para un sector de actividade que padece especialmente as consecuencias da pandemia, da guerra, da suba desmesurada de prezos ou da crise dos compoñentes tecnolóxicos.\nDesde CCOO inciden en que «só queda o camiño da mobilización cando as empresas non escoitan as reivindicacións dos traballadores e das traballadoras». Por esta razón, o sindicato anima a todo o persoal do sector a «participar activamente» nas mobilizacións que se convoquen.


Os Círculos de Podemos do Val Miñor pídenlle aos seus Concellos un plan de ocio libre de LGTBIfobia - ValmiñorTV\n[ 17/09/2021 ] Nace “Fálame Delas” para rescatar as historias das mulleres de Baiona\tBAIONA\n[ 17/09/2021 ] A elite mundial do Trial cítase esta fin de semana na localidade portuguesa de Gouveia\tBAIONA\n[ 17/09/2021 ] O ciclo da Xunta “O país das bandas” chega o sábado a Nigrán coa Agrupación Musical de Belesar\tGALEGO\n[ 17/09/2021 ] A vendima solidaria de Bodegas La Val destinarase a Discamino\tGALEGO\n[ 17/09/2021 ] O coro “I Bimbi Appassionati” convoca casting en Nigrán\tGALEGO\nInicioBAIONAOs Círculos de Podemos do Val Miñor pídenlle aos seus Concellos un plan de ocio libre de LGTBIfobia\nOs Círculos de Podemos do Val Miñor pídenlle aos seus Concellos un plan de ocio libre de LGTBIfobia\nOs Círculos de Podemos do Val Miñor veñen de presentar unha moción para traballar no desenvolvemento dos dereitos das persoas LGTBI e por un Val Miñor libre de LGTBIfobia. Con isto pretenden a implicación do conxunto de actores e veciñanza para frear o número crecente de agresións e vandalismo por motivos de LGTBIfobia.\n“A loita contra a LGTBIfobia require do traballo conxunto das distintas institucións xunto a colectivos e veciñanza, por iso pedimos o respaldo das corporacións de Baiona, Nigrán e Gondomar a unha serie de medidas que van encamiñadas a dar unha resposta colectiva contra a LGTBIfobia”, apuntan desde a formación morada.\nEsas medidas van dende o deseño dunha campaña para un ocio libre de LGTBIfobia, en colaboración coas asociacións de hostaleiros, ata a creación dun punto de información LGTBI municipal ou distintas iniciativas en colaboración cos centros de ensino, posto que a educación é clave para erradicar a LGTBIfobia e máis cando falamos de que algúns destes actos violentos teñen como protagonistas a xente nova.\nAdemais, Podemos pide que a Xunta de Galicia se involucre poñendo os recursos para desenvolver de maneira axeitada a Lei 2/2014 pola igualdade de trato e a non discriminación de lesbianas, gais, transexuais, bisexuais e intersexuais, que lle dea impulso ao Observatorio galego contra a discriminación por orientación sexual e identidade de xénero para que sexa unha ferramenta eficaz e que, en diálogo cos colectivos LGTBI, redacte unha Lei Trans Galega.\nPrado reduce a una concentración delante del ayuntamiento la manifestación prevista para este sábado\nLos Círculos de Podemos del Val Miñor piden a sus Ayuntamientos un plan de ocio libre de LGTBIfobia\nÚltimos días para inscribirse no “Obradoiro de xogos con risas aseguradas” en Baiona\nA Concellería de Servizos Sociais de Baiona ofrece o “Obradoiro de xogos con risas aseguradas”, dentro do programa “Tecendo Lazos” promovido pola Deputación de Pontevedra. A inscrición no mesmo asegura a diversión, e poden acceder […]\nRibera Salud asina a compra do Hospital Povisa de Vigo\nRibera Salud asinou hoxe a compra ao grupo Nosa Terra do 93% do Hospital Povisa. A operación está pendente das autorizacións administrativas correspondentes. O grupo Nosa Terra XXI xestionou desde 1996 este emblemático centro hospitalario […]\nPrado celebra as festas de San Xosé\nO barrio de Prado, na parroquia gondomareña de Morgadáns, celebra nos próximos días as festas na honra de San Xosé. As orquestras Gran Parada e New York amenizarán a gran verbena do luns 18 de […]


Nome: El Patito Editorial\nInfo: En outubro de 2007 nace El Patito Editorial publicando o catálogo da exposición “Golfiño en portada”. Desde un principio, os obxectivos foron: publicar debuxantes galegos, en galego e castelán; recuperar obras clásicas da historieta galega; e publicar obras selectas de autores españois e estranxeitos. A nosa aposta xeral é polos libros de calidade que se afastan das modas pasaxeiras e entenden a historieta como un xénero máis da literatura. Cada obra é, para El Patito Editorial, un problema a estudar para lograr a edición perfecta que se adapte a cada unha das súas páxinas. O formato é unha das nosas preocupacións, porque cremos que unha obra de calidade pode perder atractivo por unha edición mal coidada.


Julio Abalde | “Xa está cambiando radicalmente a forma de ver a Universidade e temos que transmitilo”\nJulio Abalde superou hai poucas datas o ecuador do seu mandato como reitor da Universidade e amósase satisfeito co cambio de imaxe da institución e destaca o importante traballo de especialización en marcha.\nO reitor, Julio Abalde, no seu despacho na Rectoría da Universidade | patricia g. fraga\nDavid García A Coruña 11 de febrero de 2018, 0:30\nQue balance xeral fai tras pasar o ecuador do mandato?\nUn balance positivo, sobre todo tendo en conta que era a primeira vez que moitos do equipo de goberno facían labores de xestión e necesita un tempo de aprendizaxe, pero é un equipo magnífico que enseguida colleu as rendas da institución. Os pasos que avanzamos son para estar satisfeitos como institución.\nO que experimentou nestes dous anos era o que esperaba do cargo ou houbo moitas sorpresas?\nLevaba catro anos como vicerreitor e xa sabes un pouco a dinámica interna pero sempre é diferente. Non é o mesmo ter unha función executiva de vicerreitor que tes unha área moi concreta de traballo. Como reitor estás de coordinación e atento a todas as áreas, con unha visión máis de conxunto, iso é un pouco máis diferente pero non moito do que esperaba. Tes moitos máis temas de representación, sobre todo tendo en conta que queremos que a Universidade se abra á sociedade, iso supón moita participación e visibilidade.\nDe que está máis orgulloso?\nHai tres feitos que son de resaltar nestes dous anos. Por un lado, a revisión do mapa de titulacións, o acordo que se fixo coas tres universidades pero basicamente que a da Coruña puxo enriba da mesa as súas propostas e o plan de financiamento é máis favorable, ou polo menos non tan perxudicial como o anterior. Outro é a mobilización da Universidade en xeral para establecer as liñas de especialización que estamos facendo toda a comunidade universitaria. Outra é o deseño da nova oferta de títulos para o futuro, que cara 2020 é unha oferta ambiciosa que pode poñer á Universidade nunha situación importante. Ademais de seguir na liña de mellora da internacionalización e da calidade tanto da docencia como da potenciación da investigación.\nE algo que aínda non é realidade?\nMoito. A Administración ás veces nalgunhas cuestións é lenta e leva máis tempo. O importante é que a institución sexa consciente de cara onde quere ir, que todos arrimemos o ombreiro para tirar cara ese lado e tardaremos máis ou menos, pero se temos claro cara onde queremos ir, acabaremos indo. Hai proxectos que van máis lentos que outros, pero haberá que facer máis fincapé nuns que noutros.\nCoa Administración pouco se pode facer para que vaia máis rápido.\nSi, a Administración ten os seus tempos, pero sempre digo que é lenta pero segura. A Universidade que tiñamos hai cinco ou seis anos non se parece nada á que temos agora. A dixitalización do traballo da Universidade e da administración electrónica vai máis lento do que me gustaría, pero é un proceso imparable e non se parece nada a como facíamos a xestión hai dous anos e agora. Son cambios que coa rutina non es consciente.\nE os retos para esta metade?\nConsolidar os proxectos. O que estamos sentando son as bases para que despois a Universidade poida dar un salto moito maior dende o punto de vista da docencia, investigación, internacionalización, percepción social e colaboración co noso entorno, tanto empresarial como institucional. Agardo que nos próximos dous anos todos eses proxectos cristalicen e se obteñan resultados porque moitas veces son procesos que os resultados se acadan no final da lexislatura.\nNo Día da Universidade mencionaba a internacionalización e a calidade como dous dos bases sobre as que traballar.\nBasicamente. A calidade da docencia ten que ser un elemento básico porque a calidade da nosa formación se ve nos nosos egresados, temos que ser capaces de formar cada vez mellores titulados. Estamos traballando niso, seguimos traballando cunha estrutura de grupos que favorece a interacción profesor-estudante, estamos con procesos de innovación docente, poñemos ferramentas novidosas dende o punto de vista de tecnoloxías para aplicar dentro da docencia e o profesorado está participando cada vez máis. Sacamos un programa de innovación docente no que hai infinidade de propostas do profesorado para facer e algunhas xa se están implementando. Todo iso vai xerar un ambiente de innovación, mellora e propostas de traballo conxunto que redundará na mellora de formación dos nosos titulados. Os datos laborais así o confirman, somos das universidades cunha inserción laboral máis alta, en abandono somos a que menos ten do sistema galego e case dez puntos por debaixo da media. Estes datos confirman que a Universidade vai pola senda da mellora continua, o fin e ao cabo a calidade é facer as cousas cada vez un pouquiño mellor.\nEses datos refrendan que se fan ben as cousas.\nIso é o que temos que ser capaces de transmitir á sociedade, estamos mellorando a imaxe da Coruña, sobre todo porque están empezando a saír datos que din que somos unha universidade cunha calidade docente importante, que os titulados teñen unha boa inserción no mercado laboral e que temos grupos de investigación punteiros nalgunhas áreas. Somos atractivos á hora de captar titulados e profesores e se ve co programa Intalent coa cantidade de xente disposta a vir. Xa está cambiando radicalmente a forma de ver a Universidade de Coruña, temos que ser capaces de transmitilo a nivel estatal e internacional.\nQue aportarán os novos graos e másteres?\nUnha maior especialización da formación. Ademais os graos van a ir a sectores profesionais ou nichos de formación que ata agora debido ó avance tecnolóxico eran lugares aínda non explorados dende o punto de vista da formación, aí temos o grao de paisaxe, o de xestión de moda, o que se vai poñer en marcha de xestión de datos ou o de contidos dixitais. Son sectores importantes dentro da comunidade autónoma e que ata agora non tiñan formación específica universitaria para formar profesionais e tamén coñecemento que favoreza o desenvolvemento e a innovación deses sectores. Os mestrados son cara especializacións necesarias neste momento, son moi tecnolóxicos, coma a Universidade, pero o que nos distingue é o peso tecnolóxico. Por exemplo a Facultade de Informática é unha referencia tanto a nivel nacional como internacional.\nDicía que o financiamento está mellor, pero aínda queda camiño.\nCremos que se mellorou na parte de financiamento estrutural, a do reparto interno. Manteño que o problema do financiamento non é tanto a parte que nos corresponde a cada universidade como o peso que ten sobre o PIB galego. Aí seguimos nunhas posicións moi retrasadas con respecto ó resto de comunidades. Melloramos a porcentaxe na parte estrutural e queda por mellorar na parte de resultados, nos que melloramos continuamente, pero os indicadores que se utilizan son moi perxudiciais para a Universidade, aí debemos traballar. Ten que ser sempre en base a convencemento, diálogo e cooperación co sistema e con outras universidades.\nA Universidade está nun momento de inflexión cara a especialización ou xa está de pleno?\nXa estaba, o que estamos facendo agora e visibilizala. Aproveitamos as fortalezas que tiñamos para que actúen como tractores do resto da Universidade. Son fortalezas para que a Universidade sexa consciente de que esas cousas son a nosa especialización e que niso queremos ser referentes. É máis un tema de coordinación, visibilización, establecemento dunha forma de traballo dentro da Universidade que aproveite sinerxías e colaboración entre os distintos centros e grupos e polo tanto iso é o que estamos a facer. O que me interesa é que estamos mobilizando a todo o persoal da Universidade, que está participando neste proceso aportando as súas ideas e se está integrando no proceso. l\nestá julio forma universidade ver temos\nJulio Abalde | “Xa está cambiando radicalmente a forma de ver a Universidade e temos...\nLos okupas de la Comandancia vuelven a plantear su desafío al Ayuntamiento


Socialismo no novo mundo: Australia e Estados Unidos, 1788-1914 en JSTOR | CLMGF\nO debate sobre a ausencia do socialismo e da excepcionalidade americana, Baseado en comparación cunha Europa abstracta e Ahistórica. Este artigo aborda este debate desde outra perspectiva, levantando a comparación histórica con outro país “novo” e anglosajón nas súas orixes: Australia entre 1788 e 1914. Co século XX, alcanzou o traballo australiano e o socialismo norteamericano non puido crear un Terceiro, que desafiou a hexemonía dos republicanos e os demoornos. Non obstante, ambos países foron obxecto de coidados europeos polos seus logros sociais e políticos, alcanzados sen cuestionar o capitalismo ou a democracia. /// O debate sobre o fallo do socialismo en EE. UU. E a natureza excepcional deste último previamente baseada nun compaixón cunha Europa abstracta e Ahistórica. Este artigo ocupa a discusión doutra posta, propoñendo a comparación histórica con outro país “novo” e originalmente anglosajón: Australia entre 1788 e 1914. A principios do século XX, o loito australiano chegou ao poder mentres o socialismo estadounidense fallou Crear a terceiro capaz de desafiar a hexemonía dos partidos republicanos e demócratas. Ambos países, con todo, chamaron a atención europea a través dos seus éxitos sociais e políticos, que se conseguiron cuestionar o capitalismo ou a democracia.\nInformación do xornal\nDesde 1988 a historia social publicou a última investigación sobre cuestións relevantes Dossiers de especial interese. O rigor na selección de artigos, o nivel dos colaboradores e a atención ás tendencias actuais fixo que a historia social sexa unha referencia importante nos ámbitos da historia e as ciencias sociais.\nFundación Instituto de Historia Social foi fundada o 13 de marzo de 1995. É unha fundación privada e sen ánimo de lucro cuxo obxectivo é promover e difundir estudos relacionados no ámbito da historia social. Realízase isto a partir do traballo editorial e da divulgación e a través da colaboración con diversas institucións académicas na organización de cursos e seminarios.\nFeminización facial: a redución da mandíbula »\n« Non é Uri Geller, é un Pokémon: o ilusionista autoriza a Nintendo a vender 20 anos despois


Detida unha integrante dos CDR por sedición, rebelión e terrorismo\nPostos en liberdade os 6 arrestados polos mossos por atentado contra a autoridade\nÉ a primeira vez que se acusa de terrorismo unha persoa vinculada co procés. A detida foi xa trasladada a Madrid para ser posta a disposición da Audiencia Nacional.\nA activista do CDR detida pola Garda Civil [Foto: NacióDigital]\nUnha operación da Garda Civil contra os Comités de Defensa da República tería resultado na detención dunha persoa. O dispositivo foi ordenado pola Audiencia Nacional.\nA detida -do CDR de Viladecans- tería sido arrestada baixo as acusacións de sedición, rebelión e terrorismo.\nAs pesquisas do corpo militar sinálana como a presunta responsábel da coordenación dos cortes de estradas e auto-estradas producidos nos últimos días no Principat.\nAs primeiras informacións, logo non confirmadas, apuntaban a detención de no mínimo dúas persoas. Segundo La Vanguardia, si habería un segundo obxectivo da operación, un activista do CDR de Esplugues de Llobregat, mais o seu arresto aínda non se tería producido ao non ter sido localizado.\nA Garda Civil considera que a muller detida á e "ideóloga" dos CDR, como o demostraría pretensamente que un audio seu rulase polas redes sociais a indicar as accións a realizar polos comités.\nAs autoridades xudiciais españolas non só non toman nota da sentenza alemá sobre Puigdemont -en que se desbotaba a existencia de violencia en Catalunya-, senón que dan un salto cara adiante ao formular a primeira acusación por terrorismo.\nOperación dos Mossos\nEn paralelo a este dispositivo da Garda Civil, os Mossos d'Esquadra arrestaron esta mañá 6 integrantes dos CDR de Malgrat, Arenys de Munt, Dosrius e Solsana, informaron fontes do corpo policial catalá a Vilaweb.\nEstes activistas terían participado na concentración do 30 de xaneiro no parque da Ciutadella, diante do Parlamento catalán, o día en que se suspendeu o pleno de investidura de Carles Puigdemont.\nEstes 6 activistas acaban de seren postos en liberdade.\nNota: Esta información foi atualizada e emendada -as primeiras noticias falaban de 4 persoas detidas polos Mossos, cando en realidade foron 6- ás 13.58 horas\nJiménez Losantos recunca: "A ministra racista de Merkel devólvenos á Europa de Hitler e Stalin"\n25 anos dun crime político rebaixado a ‘pelexa xuvenil’


O CONCELLO DE BRIÓN ACORDA UNHA NOVA RPT\nO pleno do Concello de Brión acordou a aprobación definitiva dunha nova Relación de Postos de Traballo (RPT), documento que foi elaborado pola empresa Galivalia e consensuada entre o goberno municipal e os representantes dos traballadores municipais.\nA aprobación da nova RPT suporá un feito histórico para este Concello, ao ser a primeira que afecta a todo o persoal, tanto ao persoal funcionario como ao persoal laboral.\nDeste xeito, coa nova RPT establécese unha valoración de todos os postos de traballo a efectos retributivos (tanto laborais, como funcionarios) a través do mesmo sistema obxectivo de valoración, conseguíndose así unha racionalización da estrutura retributiva do persoal a través da homologación do sistema retributivo de persoal laboral e funcionario.\nPUBLICADA A PRIMEIRA RELACIÓN DE POSTOS DE TRABALLO NO CONCELLO DE MONDARIZ\nO Concello de Mondariz publicou no BOP de Pontevedra do 28 de maio de 2019, o anuncio de aprobación definitiva da súa primeira Relación de Postos de Traballo (RPT).\nDevandito instrumento de xestión de persoal, que resulta obrigatorio tal e como recolle o artigo 90.2 da Lei 7/1985 LRBRL e o artigo 74 do TREBEP, foi elaborado pola empresa Galivalia e consensuado entre o goberno municipal e os representantes dos traballadores municipais.\nSINATURA DO PRIMEIRO CONVENIO COLECTIVO NO CONCELLO DE SOBRADO\nOs membros da Mesa Xeral de Negociación do Concello de Sobrado dos Monxes, na sesión celebrada en data 5 de febreiro de 2019, expresaron a súa plena conformidade coa proposta do novo Convenio Colectivo do persoal laboral, dando así por finalizado o proceso de negociación colectiva aberto para ese efecto.\nCoa aprobación do devandito documento, que foi elaborado pola empresa Galivalia, lograranse alcanzar os seguintes obxectivos principais:


As teorías actuais da xustiza\nNa derradeira avaliación do curso introduciremonos na parte máis conceptual do temario. O termo xustiza é un termo complexo, polisémico, con multitude de aplicacións e ámbitos de estudio. Para afondar nel desde o ámbito de la filosofía del derecho optaremos por afondar en varias cuestións:\nEn primeiro lugar tentaremos ver de que xeito se aplican os principios legais na nosa sociedade e como se garante que esa aplicación sexa xusta\nEn segundo lugar tentaremos ver como se definiu historicamente o termo "xusto" e cal é a concepción que asumimos na actualidade.\n1ª parte: A APLICACIÓN DA XUSTIZA\nSi os noso procesos de aplicación das normas son xustos é algo que só obtén resposta despois de valorar:\nCómo se leva a cabo e cales son os momentos fundamentais dun proceso xudicial.\nEn qué medida están garantidos os dereitos dos homes e mulleres inmersos nun deses procesos.\nNon todos os procesos xudicies se poden considerar lexítimos e xustos, aínda sendo válidos (recorda a diferencia entre validez e lexitimidade). Exporase na primeira lección cales son as partes dun proceso, os deberes de cada parte, as normas a seguir e as condicións que anularían un proceso. Na segunda lección faise un percorrido polos principais sistemas de garantir que os dereitos dos individuos sexan respectados e aproveitarase para facer un percorrido polo esquema da institución xudicial no noso país.\nlección 1: O PROCESO LEGAL\nlección 2: AS GARANTÍAS PROCESAIS\n2ª parte: DEFINICIÓN E PROBLEMÁTICA DA XUSTIZA\nA definición de xustiza precisa un percorrido polos principais teóricos que tentaron definir o concepto. Desde sempre a definición deste termo foi prioritaria para os filósofos fundamentalmente preocupados polo xeito de vivir ben, humanamente. Por iso faremos un estudio filosófico, pero non tentaremos describir as distintas teorías filosóficas, o que sería tarefa para un curso completo, senón recoller as principais definicións de man dos sus autores nos seus textos. Interesaremonos fundamentalmente no cambio que supuxo ao respecto a modernidad, e a conexión que propiciou entre dereito e política.\nPara iso adicaremos a primeira lección a ese percorrido histórico, mentras que a segunda estará adicada á reflexión actual sobre o termo, que adquire un sesgo fundamentalmente social.\nlección 3: A DEFINICIÓN DE XUSTIZA\nlección 4: AS TEORÍAS CONTEMPORÁNEAS DA XUSTIZA.


Arzúa pensa xa en Entroido coa convocatoria do concurso de disfraces - Lindeiros\nArzúa pensa xa en Entroido coa convocatoria do concurso de disfraces\nBy Lindeiros on\t 28 Xaneiro, 2019 Arzúa\nArzúa, 28 de xaneiro do 2019 – Con motivo do Entroido 2019 o Departamento de Cultura do Concello de Arzúa organiza un desfile para o domingo 24 de febreiro ás 17:00 horas no Multiusos Terra do Queixo de Arzúa.\nPara fomentar a participación convócase o concurso con máis de dous mil euros en premios para repartir entre catro modalidades. Dado o éxito desta convocatoria nos últimos anos, o Concello mantén as categorías do certame continuando da seguinte maneira:\nEste ano tamén se mantén o premio chamado “Simpatía” dotado de 100 euros dirixido a unha comparsa ou grupo do municipio que non acade ningún dos premios anteriores co fin de apoiar a participación local.\nAs comparsas e grupos poderán optativamente presentarse apoiados dun móbil (carro, tractor, remolque…). A altura máxima será de 3 metros. A mesma persoa non poderá participar en máis dunha categoría\nPara participar no concurso hai que inscribirse previamente no Departamento de Cultura do Concello de Arzúa ou chamando ao 981500222 ata o 22 de febreiro, en horario de 8:30 a 14:30h. Tamén se poderá facer no Multiusos Terra do Queixo o mesmo día do concurso de 15:30 a 16:30 horas, como mínimo media hora antes de comezar o desfile. Poden solicitar máis información ou consultar as bases que rexen o concurso no Departamento de Cultura o una web www.concellodearzua.com.


Tras tres anos de xestións, o saneamento chega á Rabadeira - Novas - Bloque Nacionalista Galego de Redondela - BNG - Bloque Nacionalista Galego\nTras tres anos de xestións, o saneamento chega á Rabadeira\nO inminente remate das obras dos colectores do saneamento, nesta parte de Cedeira, nas inmediacións da estrada Redondela-Peinador, son valoradas positivamente dende o BNG.\nEditorial 20 mar. 2018 - 19:26\nbng redondela saneamento deputacion-de-pontevedra Rabadeira\nUnhas trinta vivendas, ademáis de varias industrias da zoa, van poder verquer aos colectores do alcantarillado xeral do río Maceiras, unha obra xa realizada cando a organización nacionalista asumíu a concellería de medio ambente, hai máis de oito anos.\nMalia os constantes retrasos que tivo que afrontar o goberno municipal ao atoparse en varios treitos con Fomento, e Augas de Galiza, neste aspecto non hai grandes avances con que gobernen os amigos, a obra permitirá a todas estas vivendas regularizar a súa situación.\nO financiamento desta obra, deriva do Plan Concellos da Deputación do ano 2017. O Concello de Redondela, sufraga as inversións en saneamento case en exclusiva, con cargo a estas subvencións. Reducíuse dende que Javier Bas accedeu á alcaldía notablemente a inversión neste eido.\nUns criterios obxectivos, coñecidos dende inicios de ano, permiten que Redondela dispuxera de 1.100.000, nese exercicio para poder afrontar diversas liñas de actuación. En contra do criterio do goberno de Javier Bas, que vincula o financiamento ás “boas relacións co partido que goberne, ou aos personalismos, esencia do caciquismo”, as cousas van por outra vía. Dende o BNG, impulsouse no goberno da Deputación, que o apoio económico aos concellos da provincia, seguira criterios obxectivos, transparentes, o que indica o carácter democrático da nosa organización.\nAlta participación de diversos colectivos redondelás, no encontro con Ana Pontón.\nO BNG, pide ao Pleno de Redondela o apoio á Folga da Xustiza.


Sanxenxo ofrece tarxetas ás familias máis desfavorecidas para facer a compra - Pontevedra Viva\nMércores 25 de Marzo, 2020 ás 14:52 do Mércores 25 de Marzo, 2020\nO Concello de Sanxenxo distribuirá entre ceen familias do municipio tarxetas para realizar compras de alimentos e outros artigos de primeira necesidade. O importe total que o goberno local destina a esta axuda ascende a 12.000 euros. Actualmente unhas trinta familias están a beneficiarse desta iniciativa, pero o executivo sanxenxino decidiu triplicar o orzamento e ampliar a concesión das mesmas polo menos ata abril.\nO departamento de Servizos Sociais encargarase da repartición destes cheques entre as familias que coa crise sanitaria haxan visto reducidos os seus ingresos ata un 75 % e que estean empadroados no municipio. Os que desexen acollerse a esta axuda deben poñerse en contacto con este departamento e encher un impreso que será logo analizado para a concesión dos fondos.\nEn función da situación económica e o número de membros da familia concederanse tarxetas cargadas con importes comprendidos entre os 60 e 150 euros.\nA compra deberá realizarse nos supermercados Eroski cos que o Concello de Sanxenxo subscribiu un acordo.\nAsí mesmo, desde o goberno local lembran que todos os veciños que precisen axuda psicolóxica teñen á súa disposición á psicóloga do departamento de Servizo Sociais que prestará tanto atencións telefónicas como presenciais en horario laboral.\nDoutra banda, Turismo de Sanxenxo pon en marcha unha actividade pensada para os máis pequenos da casa. Debuxa Sanxenxo é o nome dun programa que anima aos participantes a que plasmen nun folio o que máis lle gusta do seu pobo ou o seu mellor recordo e envíeno cos seus datos persoais a info@turismodesanxenxo.com. As obras serán expostas en cerano na oficina de turismo do Porto Deportivo, onde obsequiarán tamén aos participantes cunha caixa de pinturas.


IN859A - Convocatoria pola Axencia Galega de Innovación de dous postos de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius. - Sede Electrónica - Xunta de Galicia\nIN859A - Convocatoria pola Axencia Galega de Innovación de dous postos de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius.\nConvocatoria 2020 Prazo pechado: 08/08/2020 - 24/08/2020\nResolución do 23 de xuño de 2020 pola que se convocan dous postos de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (DOG nº 158 do 7 de agosto de 2020).\nResolución do 11 de novembro de 2020 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (DOG nº 235 do 20 de novembro de 2020).\nCorrección de erros. Resolución do 11 de novembro de 2020 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (DOG nº 243 do 2 de decembro de 2020).\nO prazo para presentar as solicitudes será de quince (15) días naturais, que se contarán a partir do seguinte ao da publicación desta convocatoria no Diario Oficial de Galicia.\n- As solicitudes presentaranse obrigatoriamente por medios electrónicos a través do formulario normalizado dispoñible na sede electrónica da Xunta de Galicia https://sede.xunta.gal. Se algunha das persoas interesadas presenta a súa solicitude presencialmente, será requirida para que a emende a través da súa presentación electrónica. Para estes efectos, considerarase como data de presentación da solicitude aquela en que fose realizada a emenda.\n- O órgano de selección non valorará aqueles méritos das persoas aspirantes que non estean acreditados nin aqueles adquiridos con posterioridade á data de finalización do prazo de presentación de solicitudes. O órgano de selección poderá solicitar en calquera momento a presentación da documentación orixinal ou aclaración sobre ela.\nPara a tramitación deste procedemento consultaranse automaticamente os datos incluídos nos seguintes documentos elaborados polas administracións públicas sempre que a persoa interesada expresase o seu consentimento para que sexan consultados ou obtidos:\n2021/3 2021/2 2021/1 2019/1


Ponteareas reordenará as zonas peonís e a circulación en 14 rúas da vila - VigoÉ\nPonteareas reordenará as zonas peonís e a circulación en 14 rúas da vila\nO obxectivo é gañar espazos para as persoas, reducir o tráfico, o ruído e a contaminación para mellorar a calidade de vida e a seguridade\nO concelleiro de Mobilidade e Tráfico de Ponteareas, Roberto Mera, presentou unha nova fase de actuacións para a reordenación das zonas peonís e do tráfico. As rúas nas que se actuará son A Braña, Praza da Perillana, Doutor Fernández Vega, República Arxentina, Esperanza, Baratillo, Castiñeira, A Minada e Virxe da Luz.\nCoas actuacións a executar, Mera sinala que “avanzamos de forma decidida cara un modelo de vila pensado para a xente. Nas rúas nas que imos intervir o espazo para as persoas apenas representa o 25% da superficie e as beirarrúas raras veces superan o metro e medio de anchura. Coas actuacións previstas os itinerarios para as persoas pasarán a ter como mínimo 2,50 metros, imprescindíbel para que, por exemplo, se poidan cruzar dúas persoas con paraugas sen baixar á calzada”.\nMera aclara que as actuacións se farán fundamentalmente mediante sinalización horizontal e o uso de elementos fixos. “Este é o punto de partida para recuperar de inmediato o espazo público para as persoas e que se visualice como serán no futuro estas rúas cando se redacten e executen os proxectos de reurbanización e humanización”.\nAs rúas A Braña, Fernández Vega e Virxe da Luz pasarán a ser de sentido único, Castiñeira muda o seu sentido de circulación en dirección a Avenida de Castelao e A Minada muda o seu sentido actual. “Con estas medidas reducimos o tráfico, a contaminación, o ruído e a inseguridade, axilizamos o tráfico e creamos itinerarios de saída do centro urbano. O obxectivo é eliminar o tráfico de axitación, os coches que dan voltas continuas buscando aparcar diante do seu destino, en lugar de estacionar nun aparcadoiro periférico e camiñar”, explica Mera.\nEntre as medidas para potenciar os desprazamentos a pé e en bici saliéntanse a peonalización da rúa República Arxentina e a semipeonalización dun tramo de Fernández Vega ademais de completar a de Esperanza até os Ferreiros. “Con esta actuación creamos un traxecto seguro reservado para as persoas e as bicis que conecta a Praza Maior coa nova praza do Mercado Municipal e que continuará desde aí até o Conservatorio con itinerarios peonís de máis de tres metros de anchura” sinala o edil de Mobilidade e Tráfico. Na mesma liña, a rúa perimetral da Praza da Perillana queda libre de circulación de vehículos e se converte nunha ciclovía. “Xa é hora de que os nenos e nenas de Ponteareas comecen a contar con lugares apropiados e seguros nos que utilizar a bicicleta”, salientou Mera. Tamén se prevé peonalizar o tramo da rúa do Baratillo entre Doutor Fernández Vega e a fonte. Esta actuación implantarase cando se abra ao tráfico a rúa San Roque e servirá, entre outras cousas, para protexer a fonte na que impactan con frecuencia vehículos. Nas zonas peonalizadas garantirase o acceso a garaxes e nalgúns casos a circulación de taxis e a carga e descarga.\nA concellaría de Mobilidade e Tráfico iniciou unha campaña informativa explicando todas estas medidas con carteis distribuídos en todos os edificios e comercios das rúas nas que se actuará. A información inclúe unha táboa cos aparcadoiros situados a escasos minutos de cada unha das rúas. Mera explica que con esa información “queremos que a veciñanza tome consciencia de que en Ponteareas todo está moi preto, temos unha vila ideal para camiñar e centos de prazas de aparcamento a moi poucos minutos de calquera destino. É o momento de cambiar o hábito de querer levar o coche até diante da porta do noso destino”.\nAs novas actuacións anunciadas dan continuidade ás que se puxeron en marcha entre maio e xuño consistentes en ampliar itinerarios peonís ou asegurar a súa continuidade onde non existían ou se vían interrompidos, unhas actuacións que atinxiron ás rúas Paseo Matutino, Carballos, Castañal, Amado Garra, Senén Canido, Praza de Bugallal, Castiñeira, Concha Brey, Constitución ou Emilio Rodríguez.


xogos tradicionais – As Cuncas Culturais\nEste pasado sabado 15 de Febreiro tivo lugar no pavillón de Barrantes a 10ª xornada da Conferencia Rias Baixas da Liga Nacional de Billarda. Como xa ven sendo habitual na xornada que corresponde no concello de Ribadumia, a entidade organizadora da proba na localidade, a Asociación Cultural Herminio Barreiro, xunto co equipo local, os Casilledín … Seguir lendo Éxito de asistencia á xornada de Billarda\nPublicado o 17 Febreiro 2014 23 Outubro 2016 por Asoc. Herminio BarreiroPosted in xogos tradicionais2 Comentarios\nFebreiro: arte, billarda, concertos e lume.\nO noso boletín xa anda por aqui, como todos os meses. Desta volta, traenos a figura dunha gran pintora, Menchu lamas, de prestixio mais que recoñecido, a billarda que volve un ano mais o noso concello, moitos concertos e para rematar, un artigo sobre un dos elementos mais máxicos na cultura galega, o … Seguir lendo Febreiro: arte, billarda, concertos e lume.\nPublicado o 6 Febreiro 2014 4 Abril 2014 por Asoc. Herminio BarreiroPosted in boletíns,xogos tradicionaisDeixar un comentario


O Concello de A Guarda adxudica a reforma e ampliación dos vestiarios do albergue municipal\n•\tEstas obras realizaranse para mellorar a estancia dos peregrinos na vila\nVista do inmoble onde está ubicado o albergue de peregrinos de A Guarda\nO Concello de A Guarda vén de adxudicar mediante contrato menor, a reforma e ampliación dos vestiarios do albergue municipal por un total de 36.663€ á empresa Obras y Reformas J. Ramón Vicente Vicente.\nEstas obras, que arrancarán nos vindeiros días, realizaranse para mellorar a estancia dos peregrinos no albergue municipal da localidade, onde os aseos existentes atópanse moi deteriorados e nun espazo moi reducido.\nDistribución dos aseos do albergue municipal de A Guarda\nDeste xeito, segundo vén de comunicar o equipo de goberno municipal, optouse por realizar unha ampliación dos mesmos, contando tamén cun baño accesible, durante o transcurso das obras retiraranse todos os elementos eléctricos, carpinterías, pavimentos e alicatados para realizar a súa total renovación.\nA GUARDA, Á PRIMERA VILA GALEGA QUE COÑECEN OS USUARIOS DO CAMIÑO PORTUGUÉS POLA COSTA\nO Camiño Portugués pola Costa, cun forte incremento de peregrinos nos anos previos á pandemia da Covid-19, propiciou que moitas persoas procedentes de todos os continentes do mundo, optasen pos pernoctar na Guarda coma primeiro lugar de entrada en Galicia desa ruta atractiva xacobea. Así, no verán de 2019 o albergue da nosa localidade, chegou a estar no seu máximo de ocupación, cunha afluencia constante de peregrinos ao longo de toda a estación estival. Destaca o incremento nun 70% dos peregrinos aloxados no albergue dende a oficialización en 2016, por parte da Xunta de Galicia, do Camiño Portugués pola Costa ata o 2019.\nA Guarda, localidade de privilexiada ubicación, é a primeira vila galega que coñecen os peregrinos que adoitan transitar pola ruta xacobea da Costa.


Semana do Desarmamento: pola eliminación e o control do comercio de armas | Consumer\nSemana do Desarmamento: pola eliminación e o control do comercio de armas\nCada ano prodúcense 16 millóns de municións, que equivalen a 2,5 por habitante e causan a morte dunha persoa cada dous minutos en algures do mundo\nImaxe: K putt\nDo 24 ao 30 de outubro celébrase a Semana do Desarmamento, co obxectivo de concienciar aos Estados membros de Nacións Unidas sobre a eliminación de armas de destrución masiva e o control do comercio de armas convencionais. O fortalecemento da paz e a seguridade internacionais é unha das aspiracións máis profundas da humanidade e ten como meta o desarmamento xeral. Este artigo describe as razóns polas que se celebra a Semana do Desarmamento, como España contribúe ao comercio de armas e as orixes do Tratado do Comercio de Armas asinado en 2013.\nPor que unha Semana do Desarmamento?\nA Asemblea Xeral de Nacións Unidas en 1978, a través do Documento Final dedicado ao Desarmamento, pediu a observancia anual da Semana do Desarmamento e convidou a todos os Estados a pór de relevo o perigo que representa a carreira armamentista, propagar a necesidade de que cesamento e facer que a cidadanía entenda a urxencia das tarefas de desarmamento.\nEntre o 80% e o 90% das armas lixeiras ilegais proceden de transaccións autorizadas\nEn 1995, a Asemblea convidou os gobernos e á ONG a que seguisen participando de forma activa na Semana do Desarmamento (resolución 50/72 B), entendendo que preservar a paz é responsabilidade de todos os Estados.\nNa actualidade, hai preto de 640 millóns de armas pequenas e lixeiras no mundo, unha por cada dez persoas, fabricadas por 1.249 empresas de máis de 90 países, segundo o Informe “Rigths at risk”, de Small Arms Survey. Ademais, o valor das exportacións autorizadas de armas é de 21.000 millóns de dólares ao ano. E calcúlase que entre o 80% e o 90% das armas lixeiras ilegais proceden orixinalmente dunha transacción autorizada e aprobada por un Estado. Cada ano prodúcense 16 millóns de municións, que equivalen a 2,5 por habitante e causan a morte dunha persoa cada dous minutos en algures do mundo.\nEstas cifras son máis que razóns para seguir celebrando a Semana do Desarmamento e tratando de preservar a paz mundial. Hoxe día sábese que a acumulación de armas nucleares constitúe moito máis unha ameaza que unha protección para o futuro da humanidade.\nEspaña, un dos principais exportadores de armas\nAs vendas de material militar en España equivalen ao 3% do total mundial\nEspaña é o sétimo maior exportador de armas do mundo, segundo o Instituto Internacional de Estudos para a Paz de Estocolmo (SIPRI) que recolle datos de 2010 a 2014. As súas vendas supuxeron o 3% do total (do mesmo xeito que Italia). Por detrás sitúanse Reino Unido (o sexto), Alemaña, Francia e China (5%) que ocupa o terceiro lugar. O primeiro segue sendo Estados Unidos co 31%, seguido de Rusia co 27%. O top ten dos vendedores de armamento complétase con Ucraína e Israel (o décimo).\nOs principais países aos que España exportou armamento son Australia, Noruega e Arabia Saudita, a quen fornece avións de transporte e reabastecimiento en voo, buques de guerra e sistemas de radar.\nAnte a pregunta de se España vende armas na guerra de Siria, non se ten unha resposta segura. Polo menos non, segundo as estatísticas oficiais que afirman que ao Goberno de Bachar Ao Asade só véndelles armas Irán e Rusia. Hai outros testemuños que sinalan que tamén reciben armas de Libia, a UE (de orixe croata), EE.UU., Turquia, Xordania, Iraq e Líbano. Isto non significa que non haxa venda de armas españolas en Siria. Se así fóra, conviría interrogarse pola responsabilidade do Estado español, as empresas de armas e a sociedade en xeral.\nPero, a parte de Siria, hai outros países en conflito armado aos que si se ten acceso a través do Informe de Exportación de Material de Defensa de España para comprobar a venda de armamento (estatísticas, operacións e o marco lexislativo).\nTratado do Comercio de Armas\nO 2 de abril de 2013 converteuse en un día histórico cando o Tratado sobre o Comercio de Armas (TCA), o primeiro acordo para controlar o comercio internacional de armas, obtivo un abafador “si” na votación que se celebrou na sede de Nacións Unidas en Nova York. Tivo 153 votos a favor, 3 votos en contra (República Popular Democrática de Corea, Irán e Siria) e 23 abstencións.\nGrazas a a coalición Armas Baixo Control, que representa a máis de 100 organizacións da sociedade civil e que traballa en 120 países, fíxose posible regular o comercio de armas e municións convencionais mediante o establecemento deste Tratado xuridicamente vinculante.\nO proceso comezou en 2006, cando 153 gobernos votaron nas Nacións Unidas para elaborar un tratado internacional de comercio de armas. Isto produciuse por mor da campaña do “Millón de Rostros”, na que Armas baixo control recolleu imaxes dun millón de simpatizantes e entregoullas ao entón secretario xeral das Nacións Unidas, Kofi Annan.\nDesde entón, os líderes mundiais han sostido varias reunións e debates preparatorios con miras á elaboración dun concepto común do TCA. Os principais temas de debate foron cuestións técnicas tales como o alcance, a cooperación, os criterios, a asistencia e a aplicación.\ncomercio de armas conflitos armados Desarmamento


Inicio » Actividades » Noticias » Cancelacións C.C.R.D. Perlío: todos os eventos de decembro afectados pola crise do coronavirus\nDebido ao novo paquete de medidas tomadas para a contención do coronavirus en decembro de 2021, o Casino de Perlío informa os seus socios de que os eventos programados para este Nadal quedan suspendidos.\nDado que no momento actual pídese que evitemos os eventos e reunións numerosas cando sexa posible, dados os niveis crecentes de casos de COVID-19, a Xunta Directiva desta sociedade tomou a decisión de suspender todos os actos planificados.\nO C.C.R.D. Perlío convidará o a todos/as os seus socios/as a participar en novas versións destes eventos que esperamos realizar cando a situación sanitaria mellore.\nLista de suspensións:\nQueda suspendida a festa infantil do Nadal prevista no local social do Casino de Perlío a tarde do sábado 18 de decembro coa presenza de Papá Noel e os seus elfos que ían ser acollidos cunha gran festa para que os nenos entregasen as súas cartas. Tamén quedan suspendidos os talleres infantís previstos para esa xornada.\nQueda suspendido o evento exclusivo para asociados do domingo 19 de decembro de 2021 de 12:30 a 14:30 horas, uns aperitivos do Nadal acompañados da correspondente bebida e panxoliñas no salón social.\nQueda suspendida a representación teatral do 8 de xaneiro e a recollida de fondos para o Banco de Alimentos.\nEtiquetas: ActividadesC.C.R.D. PerlíoGastronomíaMúsicaSección culturalSección recreativa\nO Casino de Perlío pon en marcha o seu servizo de información aos socios por WhatsApp


MEDRANDO XUNTOS: 1/04/10 - 1/05/10\nE POR FIN CONDUCIMOS!!!!!!\nTal e como xa anunciei, hoxe fomos de excursión a Barallobre ao parque de Educación Vial. Alí nos deron unha clase teórica sobre os sinais de tráfico e tamén vimos un video moi divertido da DXT titulado "TUS AMIGAS LAS SEÑALES". Xa coñeciamos moitos dos sinais porque antes da visita, no cole estivemos facendo actividades sobre o tema. ¿Queredes velo? Clicando no botón de abaixo á dereita, o veredes en pantalla completa.\nE despois da teoría, por fin chegou a práctica que era o que estabamos desexando. E por fin, todos conducimos,ATA AS PROFES! E xa sabedes ,para ver as fotos en pantalla completa tedes que premer abaixo á dereita e cando remate a presentación tedes que apagar o altavoz senón segue soando a música.\nAdemais, a profe Ángeles, gravounos coa súa cámara de video para que poidades ver a cara de velocidade que temos.\nE se queredes ver aos máis pequerrechos, visitade o blog da profe Rosa, PEQUESPAZOS e o da profe Ángeles, CINCO ANOS E MÁIS.\nPublicado por Ana Martinez en 23:59 0 comentarios\nMañá imos de excursión ao parque de educación vial de Fene onde nos darán clases teóricas e prácticas. PODEREMOS CONDUCIR!!!! E para ir quentando motores imos aprender un pouquiño de educación vial.\nEmpezaremos coas sinais de tráfico:\nE seguiremos co programa de Educación Vial de EDUCAPEQUES adaptado para cada grupo de idade,no que aprenderemos educación vial con xogos, actividades e videos explicativos realizados con debuxos animados. O programa plantexa todo tipo de situacións reais que os nen@s poden atoparse tanto na zona urbana como na rural.\nPublicado por Ana Martinez en 0:02 0 comentarios\nPublicado por Ana Martinez en 0:40 0 comentarios\nMañá celébramos o 40 aniversario do “DIA DA TERRA”, xornada destinada a educar a tódolos habitantes do planeta acerca dos problemas que afectan ao noso medio ambiente e de formas nas que podemos colaborar para construír un futuro mellor.\nÉ un día ideal para traballar cos nosos pequenos a importancia do coidado do medio ambiente no que vivimos. Ensinarlles que eles están en condicións de colaborar coa protección dos nosos recursos máis preciados no día a día, convertíndoos ademáis en pequenos voceiros que ensinaran o aprendido a compañeiros e incluso adultos.\nE agora imos divertirnos un pouquiño axudando a conservar a nosa terra RECICLANDO.\nPublicado por Ana Martinez en 0:20 0 comentarios\nEtiquetas: AFORRANDO ENERXÍA, AUGA, CONSUMO RESPONSABLE, TERRA\nHoxe se celebra o "DÍA INTERNACIONAL DO POBO XITANO" para o recoñecemento dos xitanos, a súa historia, a súa lingua e a súa cultura. Si ben durante un tempo foi unha celebración que pasaba desapercibida, na actualidade se conmemora en países dos cinco continentes, como unha chamada de atención á discriminación que, en moitas ocasións, aínda sofre esta comunidade.\nNo noso colexio, aproximadamente un vinte por cento do alumnado é de etnia xitana por iso dende aquí quero desexarlles a todos un ¡FELIZ DÍA!\nQueredes coñecer a súa bandeira? Aquí a tedes:\nA quen non sabedes o que significa? Pois ben:\n- A cor azul simboliza o ceo, que foi o seu teito.\n- A cor verde a herba, que foi o seu leito.\n- E por último, a Roda, lembra as súas orixes viaxando polo mundo. É de cor vermella como o sangue derramado nas numerosas persecucións que sufriron.\nPublicado por Ana Martinez en 0:02 1 comentarios\nEtiquetas: DÍA DO POBO XITANO, DÍAS ESPECIAIS\nE QUE COA SAÚDE NON SE XOGA\nO Día Mundial da Saúde conmemórase todos os anos o 7 de abril para alertar á xente sobre os principais problemas de saúde pública. Este ano o tema elexido é a urbanización e a saúde para dar a coñecer os efectos que ten a urbanización tanto na nosa saúde colectiva, a escala mundial, como na saúde de cada un de nós.\nSe queredes traballar o tema, aquí tedes a seguinte unidade didáctica que aínda que está feita para o primeiro ciclo de educación primaria é moi sinxeliña e tamén pode utilizarse en educación infantil.\nÉ para divertirnos un pouquiño imos xogar ao seguinte xogo (unha pista, tes que usar a barra espaciadora para agacharte):\nPublicado por Ana Martinez en 0:01 0 comentarios


Galiñas de Mos - Souto de Herville: GALIÑA DE MOS.“FEIRA” O MERCADO DE PRODUTOS TRADICIONAIS GALEGOS MEDRA E OCUPA TODO O PASEO DE ALFONSO\nGALIÑA DE MOS.“FEIRA” O MERCADO DE PRODUTOS TRADICIONAIS GALEGOS MEDRA E OCUPA TODO O PASEO DE ALFONSO\nDÚAS CHARLAS DE PRODUTORES E UN OBRADOIRO COLECTIVO DE CESTERÍA PARA FAMILIAS COMO NOVIDADE DESTE MES\nA consolidación de FEIRA polo éxito de público e a demanda de produtores para instalarse en FEIRA, obrigou a organización a ampliar o espazo físico do mercado, reubicándose en toda a beirarúa do tramo do kiosko Alfonso ata o olivo emblema da cidade.\nPara esta nova etapa, a organización vai a redimensionar as actividades paralelas coa programación de dúas charlas, realizadas por dous produtores e un obradoiro colectivo de cestería.\nNas charlas serán protagonistas Adelina Padín, alma mater de FINCA CON DA SANTA e Marcos Pichel de SOUTODEHERVILLE.\nAdelina é pioneira da agricultura ecolóxica galega, e durante media hora nos falará das propiedades das prantas de horta como a capuchina, a caléndula, a borraja e a hortiga, moi comúns en calquera rincón verde da cidade, pero hoxe totalmente descoñecidas para nós.\nMarcos Pichel, falará sobre a Galiña de Mos e do seu proxecto de recuperación desta raza autóctona galega, sempre baixo os criterios e regras da Asociación da avicultores “AVIMOS”, que tentan aportar o seu grao de area para que estas fermosas aves moi apreciada pola súa calidade traspasen fronteiras.\nRepite este mes os ovos e pitos SOUTODEHERVILLE, produtores da galiña de Mos, unha raza autóctona galega moi aprecida pola súa calidade.\nPublicado por Marcos Pichel en 1:21\nEtiquetas: exposición, galiñas de mos


O Campo da Feira - Faro de Vigo\npontevedra 03.04.2016 | 06:31\nEu estudaba na Escola de Maestría, onde agora se atopa o Colexio de Barcelos. Daquela xa o noso patio de recreo foi a praza, lembro cando os días de feira quedabamos abraiados cas transacións dos feirantes co gando, era unha praza chea de vida e de negocio, pois a feira xeraba moita riqueza e no tempo de lecer era o campo de xogos dos pontevedreses e onde se puñan os circos que era o espectáculo de maxia e ledicia que había e nós, os rillotes dos barrios tratabamos de colarnos por debaixo das lonas. No verán, a sombriza das xigantescas plataneiras con torsos como mundos, escoitabamos as novidades musicais dun carrusel de autos de choque que sempre se puña na praza agardando pola revolución que traía a música que viña co vento.\nToda unha xeración de pontevedreses fixemos a mudanza alugando os servizos duns isocarros que aparcaban ó carón da praza, onde tamén había unha empresa de autobuses que facían o servizo a Pontecaldelas, e dous concesionarios de coches. Daquela a praza era un fervedoiro de actividades e punto de encontro das xentes do rural que viñan á cidade a vender ou mercar nos días de feira e xerar riqueza.\nDe súpeto, un día chegou o Circo do Progreso cun ilusionista que cun truco de maxia fixo desaparecer a feira e todas as árbores centenarias que, cando xogabamos, as agachadas escondíamos tres rapaces detrás dos torsos e os paxaros que aniñaban quedaron sen fogar, como os refuxiados, tamén fixo desaparecer o nome da praza e a nosa infancia e converteu o patio de recreo da cidade na Praza de Barcelos, chea de autos e ruido.\nNoraboa pola última reforma da praza, por fin alguén se decatou que unha praza publica é para o desfrute das persoas, para pasear, sentar nun banco a ler e xogar cos nenos no tempo de lecer, sobor de todo que se priorice a seguridade peonil e da comunidade escolar. Canto máis espazo para os xogos e sen autos mellor calidade de vida. Gústame, sobor de todo, porque deulle visibilidade ó muro do convento de Santa Clara, que en tempos non moi lonxanos ata serviu de soporte de vallas de publicidade e que moitos denunciamos sen facernos caso e tivo que visitarnos un arquitecto de sona e decir que era unha aberración para que foran retiradas.\nPenso que a Casimiro Gómez, que donou os terreas lle gustaría como quedou, entendería que os tempos mudan e unha feira nese lugar xa non é posibel, alegraríase de que os rapaces da escola do edificio que tamén donou teñan máis espazo e seguridade para os xogos. Mágoa que a unha praza que tiña un nome de denominación popular semellante a outras senlleiras como a da Verdura, Ferrería ou a Pedreira, que nun tempo deu riqueza á cidade, se lle esqueza a súa parte da historia mudándolle o nome polo que sempre foi e aínda o é por xente maior coñecida. Penso que ás rúas e prazas de denominación popular non deberían cambiarlle o nome, eu non teño nada có nome actual sempre que se lle poña a unha praza ou rúa nova. Xa que non é posibel a actividade polo que foi doada, polo menos manterlle o nome polo que supuxo para o desenrolo da cidade Campo da Feira.\nEscola de Maestría


Actividades no Botánico de Montealegre | Periódico Barrios\nIoga para fomentar o bo humor, fotografía da natureza, xardinería ecolóxica ou cociña vexetal para cativos, na lista dos novos cursos.\nO Botánico de Montealegre vén de presentar a súa oferta de obradoiros para o segundo semestre de 2016, unha variada e divulgativa oferta para todas as idades que está a conseguir que sexan cada vez máis os ourensáns que pasan por este parque municipal. Entre marzo de 2015 e marzo de 2016 foron 9.103 as persoas atendidas no Botánico, un 38’4% máis das que pasaron polas instalacións no ano anterior. “Un dos compromisos deste goberno era poñer en valor o parque de Montealegre”, afirmaba José Araújo, concelleiro de Medio Ambiente durante a presentación, “para que mellore a nosa calidade de vida e para facernos máis felices”.\nEsta atracción de visitantes estase a conseguir grazas á dinamización do espazo con obradoiros, dirixidos a público adulto -os sábados pola tarde- e tamén ao infantil -domingos pola mañá-. Segundo apuntaba José Méndez, coordinador das actividades, “son gratuítas pero con prazas limitadas, polo que haberá que inscribirse previamente a través da web www.botanicodemontealegre.com.\nO primeiro dos obradoiros comezará este mesmo 9 de abril (Ioga de risa), e seguirán até a primeira fin de semana de xuño. Pequeno cociñeiro, Hortos infantís, Bosques do mundo, Explora o Montealegre, Paso a paso polo mundo vexetal son as propostas para os menores. E Obradoiro de bonsais, Fotografía da natureza e Iniciación á Xardinería Ecolóxica as actividades destinadas ao público adulto.\nAdemais, convocarase un Concurso de Fotografía, dirixido ao público adulto, cuxas bases xa se poden consultar na páxina web, e que se desenvolverá a partir do 6 de xuño.\nactividades, botánico, Montealegre, xardín


PONTEVEDRA A rúa Rosalía de Castro abrese esta tarde ao tráfico\nInicio >> Noticias Pontevedra >> A rúa Rosalía de Castro abrese esta tarde ao tráfico\nA rúa Rosalía de Castro abrese esta tarde ao tráfico\nEstá prevista a apertura ás 20.00 horas segundo anunciou esta mañá o concelleiro de Protección Cidadá, Guillerme Vázquez. O edil mantiera varios encontros cos veciños para ofrecer estacionamentos alternativos durante os dez días de peche total da rúa, cuxas obras remataron incluso antes do prazo previsto\nO concelleiro de Protección Cidadá, Guillerme Vázquez informou hoxe que esta mesma tarde, a partir das 20,00 horas abrirase ao tráfico a rúa Rosalía de Castro, que se pechou o pasado luns para botar o firme da rúa, que é de formigón negro.\nA previsión era que estivera pechada durante dez días, pero os traballos xa estaban rematados o pasado fin de semana, pero foi preciso un tempo para que fraguase o firme. Os técnicos da empresa e do Concello entenden que os traballos xa están rematados e a rúa pode abrirse ao tráfico esta tarde.\nGuillerme Vázquez mantivo na pasada semana varios encontros cos veciños da rúa que solicitaban unha solución alternativa e provisional para gardar os seus coches ante o peche total da rúa. Logo de solucionar este problema, a obra acabouse antes dos dez días previstos pola empresa.


RC Celta » Novo paso adiante do RC Celta para garantir o futuro deportivo da entidade\nNovo paso adiante do RC Celta para garantir o futuro deportivo da entidade\nPape Cheikh, Diego Alende e Sergio de Paz serán celestes as cinco próximas tempadas\nO Real Club Celta deu un novo paso adiante para garantir o futuro deportivo da entidade a través da súa canteira, peza fundamental do proxecto céltico: os mozos canteiráns Pape Cheikh, Diego Alende e Sergio de Paz serán celestes as próximas cinco tempadas.\nOs tres xogadores formarán parte a próxima campaña do plantel do filial céltico tras o seu brillante paso o último ano polo Xuvenil de División de Honra. A continuidade no club destes prometedores futbolistas durante as cinco próximas tempadas referenda o inquebrantable compromiso do Real Club Celta para mellorar, potenciar e desenvolver a súa canteira, consolidada como unha das mellores do país grazas ao esforzo do club e a súa afección.\nPape Cheikh, que acaba de cumprir 18 anos o pasado día 8 de agosto, chegou ao Celta en categoría cadete e a súa progresión foi incesante. O centrocampista proclamouse este mesmo verán campión de Europa coa Selección Española Sub-19 e uniuse á pretempada do primeiro equipo en Alemaña unha vez finalizado este campionato.\nO central Diego Alende (Santiago, 25/08/1997) tamén realizou a pretempada co primeiro equipo tras a súa gran campaña no Xuvenil de División de Honra, onde se converteu nunha peza crave no sólido armazón defensivo do equipo. Diego Alende incorporouse ao Celta en categoría alevín.\nO lateral dereito Sergio de Paz (Narón, 10/06/1996), quen chegou ao club como xuvenil de primeiro ano, tamén protagonizou unha magnífica tempada no equipo dirixido por David de Dios, campión de Liga e cun brillante papel na Copa de Campións e a Copa do Rei. O defensor ofreceu un gran rendemento, cunha excepción regularidade desde a banda dereita, que percorre incansable en cada partido.\nO club segue traballando con ilusión, entusiasmo e o máximo esforzo na potenciación da súa canteira, motivo de orgullo permanente para a entidade e unha afección que comprendeu, arroupado e apoiado o proxecto e aos seus protagonistas.\nO Celta B participa no Memorial Carlos Pérez\nNovidoso convenio do RC Celta e a súa Fundación con el CD Louro, que recibirá asesoramento técnico


A plataforma de ecommerce Ribeira Store ábrese ás empresas que queiran adherirse - Código Cero - Diario Tecnolóxico de Galicia\nO comercio electrónico colle impulso no concello de Ribeira. E faino da man da plataforma Ribeira Store, que permitirá ás empresas locais botar abaixo barreiras e fronteiras de comercialización e que estará a pleno rendemento antes de conclúa o mes de xullo en www.ribeirastore.com. Porén, segundo informou este xoves o Goberno local, as empresas interesadas en participar xa poden rexistrarse na dita plataforma a partir de xa (accedendo á páxina e entrando en Rexistro de Comercios, onde haberá que cumprimentar un formulario). O Concello tamén quixo saber que a súa intención é conseguir que os preto de 700 negocios que hai no termo municipal se adhiran a este novo servizo.\nA ferramenta de venda en liña, posta en marcha polo Executivo ao abeiro do Plan Reactiva Ribeira, destinado a paliar os efectos da COVID, foi debullada nos seus detalles por Ana Barreiro, concelleira de Innovación Tecnolóxica, quen estivo acompañada polo edil de Comercio Ramón Doval e ao representante da firma TokApp, Edelmiro Justo.\nBarreiro informou de que “comeza agora unha primeira fase de captación e formación entre o empresariado local”, sendo o obxectivo dar a coñecer este servizo porta a porta entre os negocios da cidade e do resto de parroquias por medio dun equipo integrado por dúas persoas con material informativo.\nOs edís lembraron que entre as entidades interesadas en tirar proveito da tecnoloxía atópase o mercado municipal por medio da Asociación da Praza de Abastos, que o vindeiro luns día 6 comezarán a recibir formación no seu manexo.\nBarreiro destacou tamén que Ribeira Store pretende ser “un empregado máis” dos establecementos comerciais para a venta dos seus produtos ou servizos, en tanto que Ramón Doval salientou que as súas prestacións fan dela unha ferramenta imprescindíbel, “con posibilidades tales como o control de stock”. Tamén enxalzaron a súa integración, por medio dun botón específico, na aplicación do Concello de Ribeira, que a empresa TokApp está acabando de desenvolver, cos “beneficios en canto a posicionamento e visibilidade que isto entraña”.\nA plataforma estará en galego e castelán, e é probábel que tamén en inglés.


2000 | Especiais de persoeiros e eventos galegos | CRTVG\nSantiago, capital cultural europea\nA Radio Galega retransmitiu en directo a presentación da Capitalidade Europea da Cultura do ano 2000, na que participaron o alcalde da cidade, Xosé Sánchez Bugallo, o ministro de Educación e Cultura, Mariano Rajoy, e o presidente da Xunta de Galicia, Manuel Fraga.\nA muralla, patrimonio da humanidade\nA Unesco declarou o 30 de novembro do ano 2000 a Muralla de Lugo patrimonio da humanidade. O programa O Miradoiro da Radio Galega dedícalle a ese singular monumento e á cidade de Lugo enteira unha boa parte do espacio dese día.\nA vida aberta\nA vida aberta retrata a vida real dun centro público con gran actividade. Desde un hospital público como o Clínico de Santiago, ata un centro de hospedaxe como o que se retrata neste capítulo titulado Cidade de vacacións Monte do Gozo.\nGloria Leiro é unha muller que chega dende Arxentina ata Cambados para coñecer ao seu benefactor, Don Ramón. Don Ramón é o patriarca dos Lataño, familia propietaria de adegas e viñedos na comarca do Salnés. A chegada de Gloria, xusto no día en que Don Ramón e Dona María celebran as súas vodas de ouro, reabrirá moitos conflictos soterrados na familia.\n2000 TimelineTVG #EsdaGalegaSe\nResumo das noticias máis importantes emitidas ao longo do ano 2000 polos distintos programas informativos da Televisión de Galicia. As imaxes e os protagonistas conforman o son da información.\nFoi o primeiro home do tempo en 1986 e mantivo desde entón esa imaxe do home do tempo da televisión. En Mar de Fondo informa da situación meteorolóxica para a xente que vive de cara ao mar.\nCento vinte programas de información turística galega. Sete son os eixos destes documentais: a cultura popular, os aloxamentos, os artistas, os restaurantes, os locais con encanto, as rotas cercanas e as novas ofertas.\nMar de Fondo é un programa de información meteorolóxica pertencente aos Servizos Informativos que está especialmente dirixido a xente do mar.\nNova edición do musical que neste verán de 2000 chega á súa terceira edición\nGalegos de honra\nXoán Paulo II beatifica os pastores de Fátima\nO 13 de maio do ano 2000, o Papa Xoán Paulo II beatifica no Santuario de Fátima (Portugal) a dous dos pastores, os irmáns Jacinta e Francisco Marto, que viviron cando eran nenos as aparicións da Virxe en 1917.\nAfundimento do "Zafir" no Mar Exeo\nO 15 de febreiro do ano 2000, ás 3 da mañá, o buque ESPRESSO DE CATANIA aborda ao ZAFIR no Mar Xónico, á altura de Catanzaro (Calabria), ao sur de Italia.\nO ZAFIR afúndese rapidamente. Dos 14 tripulantes, todos galegos, só se salva o mecánico naval en prácticas, Óscar del Río, de 23 anos e natural de Vigo.


58 novos casos positivos na área sanitaria de Pontevedra - O Salnés - Pontevedra Viva\nXoves 26 de Novembro, 2020 ás 10:06 do Xoves 26 de Novembro, 2020\nNas últimas 24 horas detectáronse 58 novos casos positivos covid-19 na área sanitaria de Pontevedra e O Salnés nas 891 probas realizadas durante este período temporal. Increméntase respecto a os datos do mércores, que eran de 48 positivos pero tamén en menos probas PCR, 660.\nNos hospitais de Pontevedra mantéñense hospitalizados en planta 53 pacientes covid: 46 no Complexo Hospitalario Universitario de Pontevedra, dous no Hospital QuirónSalud Miguel Domínguez e 5 no Hospital do Salnés; ademais de 7 pacientes covid na unidade de Coidados Críticos do Hospital Montecelo.\nPermanecen 1.154 casos covid evolucionando no domicilio. En total hai 1.214 persoas activas este xoves 26 na área sanitaria, catro casos menos que na xornada anterior.\nDesde o inicio do plan de continxencia, segundo os datos ofrecidos pola Consellería de Sanidade, curáronse 3.987 pacientes de coronavirus, 61 máis que no día de onte, nos hospitais de Pontevedra e faleceron como consecuencia do virus 50 persoas na área sanitaria.\nNos datos xerais de Galicia, durante as últimas 24 horas detectáronse 415 novos casos positivos confirmados por PCR. Atópanse 465 persoas hospitalizadas como consecuencia da enfermidade, cifra á que hai que sumar 92 persoas na UCI.\nNa comunidade autónoma, segundo os datos ofrecidos polo SERGAS, faleceron desde o inicio da pandemia 1.173 persoas por culpa desta enfermidade.


A oposición fai balance dun San Froilán "sen innovación" - Xornal de Lugo " />\nA oposición fai balance dun San Froilán “sen innovación”\nLugonovo, San Froilán 2018\nPartido PopularConcello de LugoPPoposicióntráficoGarda CivilLugonovoCidadánscaosC'sSan Froilán 2018DesastreAparcadoiros DisuasoriosBalance San Froilán\nFin do San Froilán, e xurden entre a oposición, as primeiras aloracións das patronais lucenses. Así, Lugonovo afeou esta mañá ao goberno local a “nula capacidade” amosada polo executivo ao non corrixir algúns aspectos das celebracións patronais que levan anos sendo, en opinión de Cristina Pérez, “moi mellorables”. Entre outras cousas, a agrupación, destaca o “caos circulatorio”, o “libre albedrío” en canto a aparcadoiros e a falta de previsión na planificación dalgunhas das actuacións musicais.\n“Para os visitantes, os estacionamentos disuasorios e a conexión co transporte público era algo case descoñecido”, criticaba Pérez Herráiz quen lamentou a ausencia de organización na programación e as eivas en canto a certas dotacións, “ademais de solaparse con outros espectáculos programados para a mesma hora, algo que xa ven sendo cotiá non só nestas festas senón en todas”, relataba a voceira de Lugonovo quen poñía como exemplo o concerto de Skintinght que tiveron que trasladar por falta de corrente eléctrica.\n“Falando de ausencia de dotacións, o que xa nos parece de todo inexplicable é que se mantivera fóra de servizo a área reservada para persoas con mobilidade reducida na Praza de Santa María. Gustaríanos saber qué obxecto ten gardar un espazo, moi necesario por outra banda, para logo mantelo acordoado e inutilizado”, refire a portavoz quen afeou tamén que se botara da Casa Consistorial a quen, o día 5, se achegou a escoitar un pregón que, en lugar de ser no Balcón do Concello, foi no Salón Plenario.\nTamén o Partido Popular valorou hoxe esta edición das patronais e fixoo lamentando a falta de “innovación” dentro da programación dunhas celebracións que, para Antonio ameijide, non foron un fracaso “só grazas á meteoroloxía”. Os concelleiros populares non entenden “a deixadez” socialista en todo o referente ás festas que, lamentan, este ano transmitiron “unha imaxe nefasta” tralo acontecido coas casetas do polbo. “Hai varios anos contábamos con cinco casetas e, este ano, non quedamos só con tres grazas á intervención de última hora dun hostaleiro”, lembra Ameijide quen tamén criticou á “pobre” programación deste ano e a “total despreocupación” co aseo urbano ou a “nula publicidade” dos aparcadoiros disuasorios.\nA voceira de Cidadáns, Olga Louzao, apostou no seu balance por agradecer á veciñanza pola súa participación que, asegurou, “salvaron esta festa”. Louzao tamén resaltou, na liña dos populares, a falta de imaxinación e innovación no programa e culpou ao Caudal Fest da posible rebaixa de público.\n“Xa se había advertido ao Goberno Municipal que a proximidade das datas entre o Caudal Fest e o San Froilán podería restarlle importancia á segunda, e parece que así foi”, opina Louzao, “a isto tamén hai que sumarlle a falta de ideas do goberno, ao non aportar novidades con respeto a outros anos”.\n54 positivos en alcol e drogas\nE outro balance do San Froilán poden ser as cifras resultantes dos 139 controis que realizou Tráfico entre o día 5 e o 14 e que deron un total de 54 positivos en alcol e drogas das cales cinco condutores foron investigados pola presunta comisión dun delito contra a seguridade vial, 24 foron propostos para sanción por conducir con certas taxas de alcol no organismo e 25 presentaron presenza de drogas. Tamén se detectaron 185 condutores que superaban a velocidade máxima permitida para o tramo de vía sometida a vixilancia.


Clubs e Federación, pendentes do protocolo da Xunta para poder iniciar a liga de Preferente o 29 de novembro - Pontevedra Viva\nRafael Louzán, na reunión cos clubs gallegos de Preferente\nXoves 8 de Outubro, 2020 ás 13:54 do Xoves 8 de Outubro, 2020\nA Real Federación Galega de Fútbol (RFGF) mantivo este mércores unha reunión cos 46 clubs que esta próxima tempada competirán en Preferente, na que se lles presentou a proposta federativa para iniciar a liga o próximo 29 de novembro.\nSegundo o organismo federativo esa é polo menos a intención, aínda que supeditada á aprobación por parte da Xunta de Galicia do protocolo que presentará a RFGF, á evolución da pandemia e seguindo as indicacións das autoridades sanitarias. Ademais agardan que co paso das semanas prodúzase unha flexibilicación nas medidas establecidas para poder reducir os gastos que deberán asumir os clubs.\nNeste sentido, a RFGF confía en poder aprobar o protocolo para mediados deste mes de outubro para que os equipos poidan ter unha marxe de seis semanas de pretempada.\nNo encontro, explica a Federación, máis do 60% dos equipos manifestaron o seu desexo de comezar a tempada a finais de novembro, mentres que o 13% asegura ter dúbidas e non mostrou a súa opinión.\nPor outra banda a totalidade dos asistentes votaron en contra do uso da máscara durante a práctica deportiva e prefiren estudar medidas alternativas sempre que non supoñan un custo engadido.\nEn canto ao formato de competición, unha vez que a primeira proposta ideada non se pode levar a cabo por falta de tempo, a comisión deportiva propuxo unha Preferente con tres subgrupos tanto na Zona Norte como na Zona Sur. Os Grupos A e B tanto do Norte como do Sur estarían formado por 8 equipos, mentres que o Grupo C tería 7 equipos.\nNo Preferente Sur quedarían encadrados o grupo da zona de Pontevedra (Céltiga, Umia, Cambados, Vilalonga, Sanxenxo, Portonovo, Beluso, Pontevedra B) e o grupo B da zona de Vigo máis o Moaña, ademais do C para equipos de Ourense e o Caselas.\nCada un destes subgrupos disputaría unha primeira fase a dobre volta e os dous primeiros clasificados lograrían o billete para loitar polo ascenso na segunda fase. O resto de equipos pelexarían por evitar o descenso.\nFinalmente, os dous primeiros clasificados da fase de ascenso subirían a Terceira, mentres que catro equipos descenderían a Primeira Galicia.\nReparten máis de 2.500 test nos últimos tres días e tramitan un pedido de 4.000 para os clubs galegos de fútbol


A economía circular, nos cursos de verán da USC\nO PRAZO DE INSCRICIÓN REMATA O PRÓXIMO 24 DE AGOSTO\nA Universidade de Verán 2018 da Universidade de Santiago de Compostela (USC) ofrece un curso sobre economía circular, que se impartirá entre os días 27 e 31 de agosto na Escola Técnica Superior de Enxeñaría de Santiago.\nRedacción Economía en Galicia 02 Jul 2018 formación usc economia-circular curso-de-verán Universidade-de-Santiago-de-Compostela Rocío-García-Carregal\nO curso, dirixido por Rocío García Carregal, ten como obxectivo tratar o concepto da economía circular dende diversos ámbitos. Por unha banda, a parte lexislativa impulsada pola Unión Europea para a regulación e implantación no sector industrial cara o aproveitamento material e enerxético e, por outra, a aplicación práctica con casos de éxito nas empresas e administración pública.\nAs sesións abranguen a economía circular dende a perspectiva ambiental e social. O desenvolvemento económico asociado, a pegada ecolóxica e a transformación de refugallos de creación artística en material de deseño téxtil son algúns dos contidos que se impartirán no curso. Ademais, os participantes terá a oportunidade de coñecer casos prácticos da nosa contorna.\nA matrícula pode formalizarse de xeito presencial ou a través da páxina web da USC ata o 24 de agosto.


Tags pactos - Sermos Galiza - Diario de intereses galegos\nO PP está a piques de ficar fóra das alcaldías das sete cidades. Acordos de PSdeG e BNG con diferente intensidade simbolizan o xiro cara ao centro esquerda e o nacionalismo en que desembocaron as pasadas eleccións municipais. O crebacabezas ourensán resolveuse coa alcaldía para Díaz Jácome e a Deputación para Baltar.\nAlcaldías após o 26M\nDez municipios galegos mudaron de alcaldía mediante a presentación de mocións de censura durante o mandato 2015-2019. Oito alcaldías acadadas por este procedemento revalidaron nas urnas do pasado domingo, aínda que algunhas dependerán dos pactos. Só en Tui gaña o alcalde desaloxado pola dereita.\n"O BNG SERá PATA FUNDAMENTAL DA DERROTA DO PP"\nPontón di que a alternativa ao PP é plural e que o BNG está aberto a pactos post-eleitorais\n“Evidentemente, a alternativa –ao Goberno do PP na Galiza- vai ser plural”, así respondeu este sábado Ana Pontón, portavoz nacional do BNG, en relación á un posíbel acordo após as eleccións galegas entre as forzas de esquerdas. Engadiu que o BNG “está aberto a pactos post-eleitorais”.\nSobre pactos e estratexias post-24M\nA proba evidente de que o 24M foron unhas primarias das eleccións xerais é que xa o 25M os estados maiores das distintas forzas políticas fervían coa política de alianzas e de pactos nas cabezas.\nPROBLEMAS PARA A POLíTICA DE ALIANZAS DO PP\nCiudadanos sitúa o Partido Socialista como interlocutor preferente para posíbeis pactos\nO secretario xeral da formación di que “somos un partido progresista” e manifesta maior "afinidade"co PSOE, en detrimento do PP, o que dificultaría pactos populares/C`s.\nRueda evita falar de pactos electorais porque son para "os que saben que van perder”\nO vicepresidente da Xunta critica aos socialistas por pecharse a alianzas co PP.\nSERAFÍN OTERO/MUNICIPAIS 2015\n"O que me pide a xente de Vigo é que quitemos daí a Abel Caballero"\nO candidato nacionalista ás eleccións municipais en Vigo, Serafin Otero, reiterouse esta mañá nunha entrevista na Radio Galega nas súas críticas ao actual alcalde, o socialista Abel Caballero a quen cualificou de...


LER CONTA MOITO: MOC MOC MERE CLOWN "CIRCO NA CASA" | Concello de Brión ::: A Coruña\nSala Municipal de Exposición de Brión\nPara celebrar o mes das bibliotecas, a BPM de Brión presenta o cuarto de cinco espectáculos que van celebrarse ao longo do mes de outubro:\n"Circo na casa" con Moc Moc MeRe Clown\nPara este clown os roles entre homes e mulleres non están marcados. As tarefas domésticas hai que repartilas e para el non son aburridas en absoluto. A roupa sae voando, o chan é imposible de limpar e sae dunha lea para meterse noutra. Todo isto enlazado con malabares, equilibrios imposibles e moito humor absurdo e directo.\nLugar de celebración: Sala municipal de exposicións [Casa da Cultura]\nData e hora: venres, 22 de outubro ás 18:00 h.\nEntrada de balde ata completar o aforo. Reserva de localidades no correo electrónico bibliotecadebrion@briondixital.org\nMeRe_Clown.pdf (1.45 MB)


Faro da Cultura - Wikipedia, a enciclopedia libre\nFaro da Cultura é o suplemento cultural do xornal Faro de Vigo. Foi editado por vez primeira o 17 de maio de 2002, e aparece os xoves con periodicidade semanal, agás na segunda quincena de xullo e o mes de agosto, na semana de Nadal e aninovo. O coordinador do suplemento, desde a súa fundación, é o escritor e profesor Xosé Ramón Pena.\nTen oito páxinas, e fai mención de temáticas de actualidade cultural galega e internacional, como exposicións, mostras artísticas, debates, estreas teatrais ou novidades no eido audiovisual e musical. Tamén ofrece recensións das novidades bibliográficas que se publican en Galicia e/ou referidas ao país galego. Asemade, Faro da Cultura ofrece en cada entrega unha entrevista con algún personaxe de especial actualidade nos diversos campos da cultura.\nEntre os seus colaboradores están: Carlos L. Bernárdez, Montse Dopico, Paula Fernández, Alfredo Iglesias Diéguez, Francisco Martínez Bouzas, Héitor Mera, María Navarro, Pilar Ponte Patiño, Dolores Martínez Torres, Román Raña, Armando Requeixo, Marcela Santorum, Lourdes Varela, Joaquim Ventura e Manuel Vieites.\nTraído desde «https://gl.wikipedia.org/w/index.php?title=Faro_da_Cultura&oldid=4757479»\nA última edición desta páxina foi o 8 de xuño de 2018 ás 21:21.


Desde a súa popularización, o fin último das redes sociais non foi a venda directa, senón o “social  selling”. É dicir, a súa utilización por parte de negocios ou profesionais consistía en conectar e fomentar conversacións con posibles clientes e clientes, co fin de establecer unha relación de confianza e acompañalos no proceso de compra.\nPero, e se unha vez afianzada esta relación de confianza, sen saír da rede social, permitimos que os nosos clientes dispoñan do noso catálogo de produtos para a súa compra (case) directa? Dous das redes con máis usuarios activos na actualidade, Facebook e  Instagram, xa o permiten, e neste taller veremos os requisitos, configuración e estratexias para implementar o noso catálogo de produtos en Facebook e poder compralo directamente desde as nosas publicacións en Facebook  e  Instagram.\nDesde os últimos anos en España a venda online do sector textil e en xeral do sector moda (calzado, joyería/bisutería, accesorios) veu crecendo a un paso acelerado. Isto trouxo como consecuencia que o cliente está máis maduro, sabe cando e en que momento benefícialle realizar unha compra online no canto dunha compra tradicional no comercio offline. Aquí entra en xogo a fotografía e últimamente o vídeo do produto, sendo as ferramentas que temos ao alcance para poder ofrecer información visual aos clientes potenciais.\nHai que concienciarse de que unha parte importante á hora de montar unha tenda online debe ser destinado á fotografía e/ou vídeo de produto, xa sexa en tempo e/ou investimento.\nPor iso neste taller práctico aprenderás as cuestións básicas da túa cámara para que poidas obter as fotos que ti queres e non as que ela faga por si soa. Coñecerás que tipo de iluminación podes usar para fotografar os produtos e como preparar a foto para subila a redes sociais ou a unha páxina web.\n•\tCoñeces a túa cámara? Simulador virtual de cámara.\n•\tEquipo necesario: iluminación, fondo, e/ou cubo de luz.\n•\tTécnicas de fotografía no sector Moda.\n•\tPara a práctica tomar en conta o seguinte:\no\tÉ indispensable o uso dunha cámara digital que teña o modo manual.\nCada participante pode traer unha peza, xa sexa roupa (coa súa percha) ou calzado. Si alguén quere levar un maniquí tamén é aceptable.\no\tEn caso de non dispoñer de cámara digital pódese aceptar o uso do móbil, a condición de que a cámara deste sexa de máis de 10 megapíxeles. E haberse descargado a aplicación Camera Zoon FX (para Android) ou Camera (para iOS).\no\tEdición e preparación da foto para subila a internet.\nCon este taller axudámosche á hora de elixir e contratar un dominio e aloxamento para a túa web. É importante saber que nome ten que darlle á súa páxina para sacarlle o máximo partido. Saber elixir un aloxamento que se axuste ás súas necesidades, capacidade de espazo, velocidade, seguridade, servizo técnico, prezos e outros, son importantes detalles que hai que ter moi en conta á hora de elixir entre as distintas empresas provedoras destes servizos.